কেন্দ্ৰীয় খাদ্য যোগান মন্ত্ৰালয়ে সমগ্ৰ দেশতে ‘ এক গ্ৰাহক, এক ৰেচন ’ নীতি ৰূপায়ণ কৰিবলৈ বিচাৰিছে। তাত কেন্দ্ৰৰ বিধি অনুসৰি কিছুমান বিশেষ শ্ৰেণীৰ লোকে নিজৰ প্ৰাপ্য অনুযায়ী ৰেচনৰ দোকানৰ পৰা খাদ্য শস্য সংগ্ৰহ কৰিব পাৰিব । কোনো ধৰণৰ প্ৰৱঞ্চনাৰ দ্বাৰা অতিৰিক্ত খাদ্য শস্য সংগ্ৰহ ৰোধ কৰিবলৈ চৰকাৰ বদ্ধপৰিকৰ। আৰু সেইবাবেই আধাৰ নম্বৰৰ লগত ৰেচন কাৰ্ড লিংক কৰাৰ কথা চৰ্চা হৈছে। ই সহজেই গম পাব এজন ব্যক্তিৰ নামত কিমান ৰেচন কাৰ্ড দিয়া হৈছে। তেনে ক্ষেত্ৰত অতিৰিক্ত ৰেচন কাৰ্ড বাতিল কৰাটো সহজ হ ’ ব। কেন্দ্ৰীয় চৰকাৰে ঘোষণা কৰা অনুসৰি নিৰ্দিষ্ট সময়সীমাৰ ভিতৰত ৰেচন কাৰ্ডখন আধাৰ কাৰ্ডৰ সৈতে লিংক নকৰিলে ৰেচনৰ দোকানৰ পৰা খাদ্য শস্য আৰু নাপাব। তেনে ক্ষেত্ৰত আপোনাৰ আনলিংক ৰেচন কাৰ্ড ২০২৪ চনৰ ১ জানুৱাৰীৰ পৰা বন্ধ হৈ যাব।